laion/Wikipedia-Exotic huggingface dataset:
ბაგრატ მიკირტუმოვი

ბაგრატ მიკირტუმოვი (დ. 1869, სოფ. შინიხი) — სოციალ-დემოკრატი ინტერნაციონალისტი. საქართველოს დემოკრატიული რესპუბლიკის ეროვნული საბჭოს (პარლამენტის) წევრი. ეროვნებით სომეხი. დაიბადა გლეხის ოჯახში. განათლება ოჯახში მიიღო. 1903-1916 წლებში მუშაობდა ქართულ გამომცემლობათა ამხანაგობის სტამბაში, სადაც ისწავლა ქართული წერა-კითხვა, აქედანვე ჩაერთო პოლიტიკურ საქმიანობაში სოციალ-დემოკრატიული პარტიის სასარგებლოდ. მისივე აღნიშვნით, სტამბაში მუშაობამ მის მსოფლმხედველობაზე დიდი გავლენა მოახდინა. 1907-1917 წლებში მუშაობდა პარტიის სახალხო უნივერსიტეტის გამგეობის სამეურნეო სექციაში და სხვადასხვა პარტიულ კომისიებში. 1912 მონაწილეობდა სახელმწიფო სათათბიროს არჩევნებში თბილისის გუბერნიის მუშების ამომრჩევლად. არჩევნებში მუშათა ხმა მისცა კარლო ჩხეიძეს. საქართველოს დემოკრატიული რესპუბლიკის არსებობის პერიოდში ეწეოდა აქტიურ პოლიტიკურ საქმიანობას. 1918 წელს იყო საქართველოს დემოკრატიული რესპუბლიკის ეროვნული საბჭოს წევრი. შედიოდა ეროვნული საბჭოს სოციალ-დემოკრატთა ფრაქციაში. საბჭოთა ოკუპაციის შემდგომ ცნობები არ მოიპოვება. ირმაძე ი., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 276.
გირვანქა სტერლინგი

გირვანქა სტერლინგი (ინგლ. pound sterling) — გაერთიანებული სამეფოს ფულის ერთეული. 1 ფუნტი = 100 პენსს (1971 წლიდან). სიმბოლო: £ (ლათ. Libra — ფუნტი). მიმოქცევაშია 5, 10, 20, 50 ფუნტის დენომინაციის ბანკნოტები, მონეტები 1/2 (თითქმის არ გვხვდება), 1, 2, 5, 10, 20, 50 პენსი, 1, 2, ფუნტი. ბრიტანეთის შემადგენელი ცალკეული ტერიტორიები (შოტლანდია, ოლსტერი, უელსი და ა. შ.) ბანკნოტებს საკუთარი დიზაინით ბეჭდავენ. თავდაპირველად გირვანქა უტოლდებოდა 1 გირვანქა წმინდა ვერცხლს. ფულის ნიშნად იქცა ინგლისის ბანკის მიერ 1694 წელს ბანკნოტების გამოშვების შემდგომ. კაპიტალიზმის განვითარებასთან ერთად გირვანქა მანტკიცდა. XIX საუკუნეში იქცა მსოფლიო ვალუტად. მეორე მსოფლიო ომმა და აშშ-ის სწრაფვამ, განემტკიცებინა დოლარი]ს საერთაშორისო პოზიცია, გირვანქა საგრძნობლად შეარყია. ქართული საბჭოთა ენციკლოპედია, ტ. 3, თბ., 1978. — გვ. 166. (ინგლისური) (გერმანული) ფუნტი სტერლინგი - ბანკნოტები (გაერთიანებული სამეფო) (ინგლისური) (გერმანული) ფუნტი სტერლინგი (შოტლანდია) (ინგლისური) (გერმანული) ფუნტი სტერლინგი (ჩრდილოეთ ირლანდია) (ინგლისური) (გერმანული) ფუნტი სტერლინგი (ჯერსი) (ინგლისური) (გერმანული) ფუნტი სტერლინგი (გერნსი) (ინგლისური) (გერმანული) ფუნტი სტერლინგი (გიბრალტარი)
ამამლოსწყალი

ამამლოსწყალი, ყარასუ — მდინარე დმანისის მუნიციპალიტეტში, მოშევნის მარცხენა შენაკადი. სიგრძე 15 კმ. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 16. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 18.
Warrior (ნინა სუბლატის სიმღერა)

„Warrior“ — ქართველი მომღერლის, ნინა სუბლატის სიმღერა, რომლითაც წარადგინა ქვეყანა 2015 წლის ევროვიზიაზე. სიმღერის თანაავტორი და თანაპროდიუსერია შვედი მუსიკოსი და კომპოზიტორი ტომას გ:სონი, რომელსაც სხვადასხვა დროს შექმნილი აქვს სიმღერები ევროვიზიის სხვა მონაწილეებისთვის, მათ შორისაა 2012 წლის ევროვიზიის გამარჯვებული სიმღერა „Euphoria“. 2015 წლის 11 მარტს გამოვიდა სიმღერის ოფიციალური მუსიკალური ვიდეო. „Warrior“ — მუსიკალური ვიდეო YouTube-ზე სიმღერის ტექსტი — Eurovision.tv ↑ Mamsikashvili, Rezo. Nina Sublatti . Warrior (Georgia 2015) / Participant Profile. European Broadcasting Union. დაარქივებულია ორიგინალიდან — 2015-03-19. ციტირების თარიღი: 16 March 2015. ↑ Granger, Anthony. (14 იანვარი, 2015) Georgia: Nina Sublatti Is Off To Eurovision. Eurovoix.com. ციტირების თარიღი: 14 იანვარი, 2015. ↑ Mamsikashvili, Rezo. (28 იანვარი, 2015) Georgia: Sacha Jean-Baptiste and Thomas G:Son will work with Nina Sublatti. wiwibloggs. ↑ Mamsikashvili, Rezo. (11 მარტი, 2015) Watch: Nina Sublatti releases "Warrior" video. wiwibloggs.
ახა (მდინარე)

ახა — მდინარე დმანისის მუნიციპალიტეტში, შავწყაროსწყლის მარცხენა შენაკადი. სათავე აქვს ჯავახეთის ქედის აღმოსავლეთ კალთაზე. ქართული საბჭოთა ენციკლოპედია, ტ. 2, თბ., 1977. — გვ. 79. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 26.
სიბილა კლეველი

სიბილა კლეველი (გერმ. Sibylle von Kleve; დ. 17 იანვარი, 1512 — გ. 21 თებერვალი, 1554) — ლა მარკთა დინასტიის წარმომადგენელი. კლევის ჰერცოგ იოჰან III-ის უფროსი ასული. ინგლისის დედოფალ ანა კლეველის უფროსი და. საქსონიის კურფიურსტი 1532-47 წლებში როგორც იოჰან ფრიდრიხ I-ის მეუღლე. სიბილა დაიბადა 1512 წლის 17 იანვარს ქალაქ დიუსელდორფში. იგი იყო კლევის ჰერცოგ იოჰან III-ისა და მისი მეუღლის, ჰერცოგინია მარია იულიხ-ბერგელის პირველი შვილი. მას სამი უმცროსი და-ძმა ჰყავდა: ანა (შემდგომში ინგლისისა და ირლანდიის დედოფალი), ვილჰელმი (შემდგომში იულიხ-კლევ-ბერგის ჰერცოგი) და ამალია. 1526 წლის სექტემბერში სიბილა საქსონიის კურფიურსტ იოჰან ფრიდრიხ I-ზე დაინიშნა. ხანგრძლივი საქორწინო მოლაპარაკებების შემდეგ, იოჰანისა და სიბილას საქორწინო ცერემონიალი 1527 წლის 9 თებერვალს შედგა ქალაქ ტორგაუში. ოცწლიანი ქორწინებიდან წყვილს სულ ოთხი ვაჟი შეეძინა, რომელთაგან სამმა მიაღწია სრულწლოვანებამდე და სამივე მათგანი გახდა საქსონიის მონარქი. 1532 წელს მისი მამამთილის გარდაცვალების შემდეგ, იოჰან ფრიდრიხი საქსონიის კურფიურსტი ხდება და სიბილა საქსონიის ყველაზე გავლენიან ქალად გვევლინება. შმალკადენის ომების დროს კათოლიკეებმა სიბილას ქმარი ტყვეობაში ჩაიგდეს, მისი გამოსყიდვა კი ძლივს მოახერხეს. მისი არ ყოფნისას მმართველობის მთელი სიმძიმე სიბილას დააწვა კისერზე. სწორედ ამ დროს მოხდა სატახტო ქალაქ ვიტენბერგის კაპიტულაცია. თავისი ცოლისა და ვაჟების გამოსახსნელად, ახლად განთავისუფლებულმა იოჰან ფრიდრიხმა მალევე დიდი ჯარები შეკრიბა და მორის საქსონიელის მეთაურობით ალყა შემოარტყა ვიტენბერგს, თუმცა თავად კვლავ ტყვედ ჩავარდა, ხელისუფლება კი მორისმა ჩაიგდო ხელში. 1552 წელს, ხუთწლიანი ტყვეობის შემდეგ განთავისუფლებულმა საქსონიის სამეფო ოჯახმა გაერთიანება მოახერხა, თუმცა ეს დიდ ხანს არ გაგრძელებულა. 1554 წელს გარდაიცვალა იოჰან ფრიდრიხ I, სიბილა კი მასზე დარდმა შეიწირა და სულ ერთ თვეში თავადაც აღესრულა. ისინი ერთად დაკრძალეს, ქალაქ ვაიმარის საკათედრო ტაძარში. იოჰან ფრიდრიხ II (1529-1595), საქსონიის კურფიურსტი, პირველად იქორწინა აგნესა ჰესენელზე, მისი გარდაცვალების შემდეგ კი ელიზაბეთ სიმერნ-სპონჰეიმელზე, რომელთანაც შეეძინა შვილები. 1565 წელს იგი მისმა ძმამ, იოჰან ფრიდრიხ III-მ ტახტიდან ჩამოადგო და ავსტრიაში გააძევა; იოჰან ვილჰელმი (1530-1573), საქსონიის, თიურინგიისა და საქსენ-ვაიმარის ჰერცოგი, ცოლად შეირთო დოროთეა სიუზენ სიმერნელი, რომელთანაც შეეძინა შვილები; იოჰან ერნესტი (1535), გარდაიცვალა ჩვილი; იოჰან ფრიდრიხ III (1538-1565) საქსონიის ჰერცოგი, გარდაიცვალა დაუოჯახებელი და უშვილო, რის გამოც ტახტზე მისი ძმა იოჰან ვილჰელმი ავიდა. Faith and Power: Saxony in Europe during the Reformation period, Dresden 2004, p. 149. Joachim Bauer/Dagmar Blaha: The deaths of John Frederick and his wife Sibylle, in: Sächsische Heimatblätter 50 (2004), vol. I, pp. 78–84. Carl August Hugo Burkhardt: Letters of Sybille of Jülich-Cleves-Berg to her husband John Frederick the Magnanimous, Elector of Saxony, in: Journal of the Berg Historical Society, vol. V, 1868, pp. 1–184.
ტრე სკილინგ ყვითელი

ტრე სკილინგ ყვითელი, ან 3 სკილინგ ბანკო (მცდარი ფერით - Gul tre skilling banco) — შვედეთის საფოსტო მარკა, 2004 წლისთვის ყველაზე ძვირფასი საფოსტო მარკა მსოფლიოში. ფასით (აშშ)$71 მილიარდი/კილოგრამზე (1998 წლ. მონაცემებით) ეს ყველაზე ფასიანი ნივთია მსოფლიოში წონითა და მოცულობით. 1855 წელს შვედეთმა გამოუშვა მისი პირველი საფოსტო მარკები - ხუთი ნაირსახეობა შვედეთის გერბის გამოსახულებით 3-დან 24 სკილინგამდე დენომინაციით. 3-სკილინგიანი ჩვეულებრივ ლურჯ-მწვანე ფერით იბეჭდებოდა, ხოლო 8-სკილინგიანი კი ყვითელ-ნარინჯისფერით. გაურკვეველია თუ რა მოხდა, მაგრამ სავარაუდოდ 8-სკილინგიანი ყალიბი საბეჭდ დაზგაზე (რომელიც 100 ყალიბისგან შედგებოდა 10x10-ზე წყობით) გაფუჭდა ან დაიმტვრა და შეცდომით შეცვლილ იქნა 3-სკილინგიანი ყალიბით. მარკების რაოდენობა დაბეჭდილი მცდარი ფერით უცნობია. საქართველოს საფოსტო მარკების კატალოგი
მაია გუბიევა

მაია გუბიევა (დ. 12 მარტი, 1968, თბილისი, საქართველოს სსრ, სსრკ) — ქართველი სპორტსმენი (სასტენდო და ტყვიის სროლა). საქართველოს ჩემპიონი და თასის მფლობელი კაცებს შორის (1989). ევროპის ჩემპიონი გუნდურ და მესამე პრიზიორი პირად ჩათვლაში (1990). მსოფლიოს ჩემპიონატის მეორე პრიზიორი გუნდურ შეჯიბრებაში (1990), ევროპის ჩემპიონი გუნდურ და მესამე პრიზიორი პირად ჩათვლაში (1990). ღირსების მედლის კავალერი. ელგუჯა ბერიშვილი, ქართული სპორტის ოქროს წიგნი, გვ. 165, თბ.: პალიტრა L, 2013. მაია გუბიევა — ბიოგრაფიული ლექსიკონი მაია გუბიევა — ქართული სპორტის სტატისტიკა
ერეკლე გურჩიანი

ერეკლე გურჩიანი (დ. 7 აპრილი, 1966, სოფ. ეცერი, მესტიის რაიონი, საქართველოს სსრ, სსრკ) — ქართველი სპორტსმენი (მკლავჭიდი). დაამთავრა თბილისის სახელმწიფო უნივერსიტეტის იურიდიული ფაკულტეტი. საქართველოს სამგზის აბსოლუტური ჩემპიონი მკლავჭიდში. 1997 წელს საქართველოს 10 საუკეთესო სპორტმენთა შორის დასახელდა წლის საუკეთესო სპორტსმენად. ევროპის რვაგზის და მსოფლიო სამგზის ჩემპიონი. 2010 წელს აირჩიეს მკლავჭიდის ფედერაციის პრეზიდენტად. ერეკლე გურჩიანი — საქართველოს ბიოგრაფიული ლექსიკონი ერეკლე გურჩიანი[მკვდარი ბმული] — ქართული სპორტი ერეკლე გურჩიანი [დაარქივებული] — ეროვნული ფილმოგრაფია
ბეჟიტა

ბეჟიტა (ხუნძ. БежтIа — „ბეჟტლა“, ქართ. კაპუჭი) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2010 წლის მდგომარეობით სოფელში ცხოვრობდა 3502 ადამიანი. Лугуев С.А., Магомедов Д.М. Бежтинцы (капучинцы, хьванал) в XIX – нач. XX вв. (историко-этнографический очерк). – Махачкала: ДНЦ РАН, Институт истории, археологии и этнографии, 1994. Комри Бернард, Халилов М.Ш., Халилова З.М. Грамматика бежтинского языка (Фонетика. Морфология. Словообразование). – Лейпциг-Махачкала: Институт эволюционной антропологии им. Макса Планка, 2015. Халилов М.Ш. Словарь бежтинского языка. – Махачкала: ДНЦ РАН, Институт языка, литературы и искусства, 2015. Халилов М.Ш. Язык, фольклор и этнография бежтинцев. – М.: Институт перевода Библии, 2017. ↑ ნ. არდოტელი, „ბეჟიტური ენა“, თბ., 2014, გვ. 24
ხაშარხოტა

ხაშარხოტა (თვითსახელწოდება — ხოჩარხოტა, ქართ. ხაშალხუტი) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2018 წლის მდგომარეობით სოფელში ცხოვრობდა 486 ადამიანი. ↑ ნ. არდოტელი, „ბეჟიტური ენა“, თბ., 2014, გვ. 24
ნანა კიკილაშვილი

ნანა კიკილაშვილი (დ. 12 აგვისტო, 1962, თბილისი, საქართველოს სსრ, სსრკ) — ქართველი სპორტსმენი (აკრობატიკა). 1985 წელს დაამთავრა საქართველოს ფიზკულტურის ინსტიტუტი. საერთაშორისო კლასის სპორტის ოსტატი (1980) და მსოფლიოს აბსოლუტური ჩემპიონი (1980). სსრკ სამგზის ჩემპიონი (1979, 1980, 1981) და სსრკ თასის სამგზის მფლობელი (1980, 1981, 1982). მსოფლიოს თასის გათამაშების მეორე პრიზიორი (1981) და მეორე პრიზიორი (1979). მოსწავლეთა XV სპარტაკიადის მეორე პრიზიორი (1978) და სსრკ ჩემპიონი ახალგაზრდებს შორის (1979). ენციკლოპედია „თბილისი“, გვ. 595, თბ., 2002. ნანა კიკილაშვილი — საქართველოს ბიოგრაფიული ლექსიკონი ნანა კიკილაშვილი — ქართული სპორტის სტატისტიკა
ნაჰადა

ნაჰადა (ნაჰადასა) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2010 წლის მდგომარეობით სოფელში ცხოვრობდა 487 ადამიანი. ↑ ნ. არდოტელი, „ბეჟიტური ენა“, თბ., 2014, გვ. 24
ღარბუთლი

ღარბუთლი — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2010 წლის მდგომარეობით სოფელში ცხოვრობდა 247 ადამიანი. ↑ ნ. არდოტელი, „ბეჟიტური ენა“, თბ., 2014, გვ. 24
ჰუნზიბი

ჰუნზიბი (ჰუნზებ, ჰუნზი, ენძებ) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2010 წლის მდგომარეობით სოფელში ცხოვრობდა 198 ადამიანი. ↑ ნ. არდოტელი, „ბეჟიტური ენა“, თბ., 2014, გვ. 24
ტლადალი

ტლადალი (ქართ. ქალაქი) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2018 წლის მდგომარეობით სოფელში ცხოვრობდა 570 ადამიანი. ↑ ნ. არდოტელი, „ბეჟიტური ენა“, თბ., 2014, გვ. 24
ბეჟიტელები

ბეჟიტელები, კაპუჭელები (საკუთარი სახელწოდება ბეჟტ'ას სუკო ან კაპუჭას სუკო) ანთროპოლოგიურად ევროპეიდულ რასაში შემავალ წინააზიური რასის კავკასიურ ვარიანტს მიეკუთვნებიან. სხვა დიდოელ ხალხებთან (ცეზიები, ჰინუხელები, ხვარშილიელები) შედარებით შავგვრემანი იერსახით გამოირჩევიან, საშუალო სიმაღლისანი არიან, აქვთ მაღალი და ვიწრო სახე. ძირითადად გაბატონებულია მონოგამია, თუმცა გვხვდება პოლიგამიის ფაქტები, რაც ყიდვითი ქორწინების შედეგია. შეინიშნება აგრეთვე ლევირატისა და სორორატის გადმონაშთები. ქორწინება მეტწილად სოფლის (თემის) შიგნით ხდება. ფესვგადგმულია სისხლის აღების ძველთაძველი ადათი. ბეჟიტიელთა ოჯახები მეტწილად მრავალშვილიანია. საყურადღებოა ის ფაქტი რომ საკუთრივ ბეჟიტიელების რიცხვი 1868 წლიდან XX საუკუნის 10-იანი წლების ბოლომდე თითქმის 2,5-ჯერ 1700-დან 4050 სულამდე გაიზარდა. 1926 წლის საკავშირო აღწერის შემდეგ ბეჟიტიელები, სხვა ანდიელ-დიდოელთა ანალოგიურად, ოფიციალურად ხუნძებად აღირაცხებოდნენ, რაც ართულებს მათ ზუსტი ოდენობის დადგენას. ბეჟიტელ-ჰუნზიბელი ხალხის განსახლების არეალი დაღესტნის მაღალმთიანეთში — მდინარე ხვანორის და მის პატარა შენაკადების ხეობებში მდებარეობს ზღვის დონიდან 1600-2200 მეტრზე. აღნიშნული ტერიტორია მოქცეულია კავკასიონის წყალგამყოფი ქედის ჩრდილოეთ კალთებსა და მიჩიტლის ქედს შორის. მათ ყვარელის მუნიციპალიტეტის სოფელ ახალსოფელს 50-მდე კმ-ით აშორებს, ხოლო დაღესტნის დედაქალაქ მაჰაჩყალას — 293 კმ. ბეჟიტელ-ჰუნზიბელთა ძირითადი ნაწილი კომპაქტურად ცხოვრობს წუნტის რაიონში, თავის ისტორიულ მიწა-წყალზე. ბეჟიტელების განსახლების არეალი შემოიფარგლება სამი აულით: ბეჟიტა, ხაშარხოტა და ტლადალი. ჰუნზიბელებიც სამ სოფელში ცხოვრობენ: ჰუნზიბში, ნაჰადასა და ღარბუთლში. ნ. არდოტელი, „ბეჟიტური ენა“, გვ. 25–26, თბ., 2014.
ხვარში

ხვარში — სოფელი რუსეთში, დაღესტნის რესპუბლიკის წუმატის რაიონში. დასახლებულია ერთ-ერთი დიდოური ტომით, ხვარშიელებით. 2010 წლის მდგომარეობით სოფელში ცხოვრობდა 335 ადამიანი. ლომთაძე ე., ქართული საბჭოთა ენციკლოპედია, ტ. 11, თბ., 1987. — გვ. 475-476.
ინხოყვარი

ინხოყვარი — სოფელი რუსეთში, დაღესტნის რესპუბლიკის წუმადის რაიონში. დასახლებულია ერთ-ერთი დიდოური ტომით, ხვარშიელებით. 2010 წლის მდგომარეობით სოფელში ცხოვრობდა 254 ადამიანი. ↑ 1.0 1.1 ლომთაძე ე., ქართული საბჭოთა ენციკლოპედია, ტ. 11, თბ., 1987. — გვ. 475-476.
კვანტლადა

კვანტლადა — სოფელი რუსეთში, დაღესტნის რესპუბლიკის წუმადის რაიონში. დასახლებულია ერთ-ერთი დიდოური ტომით, ხვარშიელებით. 2010 წლის მდგომარეობით სოფელში ცხოვრობდა 87 ადამიანი. ლომთაძე ე., ქართული საბჭოთა ენციკლოპედია, ტ. 11, თბ., 1987. — გვ. 475-476.
სანტლადა

სანტლადა — სოფელი რუსეთში, დაღესტნის რესპუბლიკის წუმადის რაიონში. დასახლებულია ერთ-ერთი დიდოური ტომით, ხვარშიელებით. 2010 წლის მდგომარეობით სოფელში ცხოვრობდა 108 ადამიანი. ლომთაძე ე., ქართული საბჭოთა ენციკლოპედია, ტ. 11, თბ., 1987. — გვ. 475-476.
ხვაინი

ხვაინი — სოფელი რუსეთში, დაღესტნის რესპუბლიკის წუმადის რაიონში. დასახლებულია ერთ-ერთი დიდოური ტომით, ხვარშიელებით. 2010 წლის მდგომარეობით სოფელში ცხოვრობდა 260 ადამიანი. ლომთაძე ე., ქართული საბჭოთა ენციკლოპედია, ტ. 11, თბ., 1987. — გვ. 475-476.
ბესიმ ბოშკი

ბესიმ ბოშკი (სერბ. Бесим Бокси, Besim Bokši; დ. 12 ნოემბერი, 1930 — გ. 16 აგვისტო, 2014) — ალბანელი პოეტი. კოსოვოს მეცნიერებისა და ხელოვნების აკადემიის პრეზიდენტი 2008—2011 წლებში. ბესიმ ბოშკი დაიბადა 1930 წლის 6 ნოემბერს ქალაქ გიაკოვაში, იუგოსლავიაში. მისი ოჟახი ალბანეთში გადავიდა საცხოვრებლად ჯერ კიდევ მაშინ როდესაც ის ბავშვი იყო. საშუალო სკოლა დუკატში დაამთავრა, ხოლო სწავლა ტირანაში განაგრძო. 1945 წელს ის კვლავ გიაკოვაში დაბრუნდა და ელგრადის უნივერსიტეტში განაგრძო სწავლა ალბანოლოგიის კათედრაზე. 1961—1963 წლებში გიაკოვას სკოლაში ასწავლიდა ალბანურ ენას და ასევე იყო დირექტორიც. 1967—1973 წლებში მუშაობდა გიაკოვას მაღალ პედაგოგიურ სკოლაში და ასევე იყო მისი დირექტორი 1967—1971 წლებში. ბესიმ ბოშკი გარდაიცვალა 2014 წლის 16 აგვისტოს. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Academy of Sciences and Arts of Kosovo. ციტირების თარიღი: 4 May 2010. ↑ 3.0 3.1 Ndërron jetë akademik Besim Bokshi, varrimi të dielën në orën 17, Koha, 2014-08-16, http://koha.net/?id=4&l=21912. წაკითხვის თარიღი: 2019-03-22 ↑ Elsie, Robert (2004). Historical dictionary of Kosova. Scarecrow Press, გვ. 29. ISBN 0-8108-5309-4.
სომხეთის ისტორია (წიგნი)

სომხეთის ისტორია (სომხ. Պատմություն Հայոց [Patmut'yun Hayots]) — წიგნში მოთხრობილია ლეგენდები სომეხი ხალხის შესახებ, ასევე სომხეთის ურთიერთობა ბიზანტიის, სასანიანთა და არშაკუნიანთა იმპერიებთან V საუკუნეში. მიეწერება მოვსეს ხორენაცს. წიგნი შეიცავს უძველეს სომხურ ლეგენდებს, აგრეთვე ინფორმაციას მეზობელი ქვეყნების კულტურისა და მათი ჩამოყალიბების შესახებ. მნიშვნელოვანი გავლენა იქონია სომხურ ისტორიოგრაფიაზე. მოვსეს ხორენაცი, „სომხეთის ისტორია“ (სომხურად) არმენოლოგიის კვლევითი ცენტრი (სომხურად) მოვსეს ხორენაცი, „სომხეთის ისტორია“ (რუსულად) Movsēs Xorenac'i, "Storia della Grande Armenia" (იტალიურად)
შალვა მიქელაძე

შალვა ანტონის ძე მიქელაძე (დ. 17 სექტემბერი, 1884, ქუთაისი — გ. 1938, თბილისი) — ქართველი თერაპევტი, საზოგადო და პოლიტიკური მოღვაწე, მედიცინის მეცნიერებათა დოქტორი, პროფესორი. ქუთაისის გიმნაზიის დამთავრების შემდეგ შევიდა ოდესის უნივერსიტეტის სამკურნალო ფაკულტეტზე, რომელიც დაასრულა 1907 წელს. ჯერ დაბა ხონში მუშაობდა ექიმად ორი წლის განმავლობაში, ხოლო 1910 წლიდან თბილისში გადმოვიდა „ქალაქის ექიმად“. 1911 წლიდა იყო ქართული დრამატული საზოგადოების წევრი, 1911—1914 წლებში ქართველთა შორის წერა-კითხვის გამავრცელებელი საზოგადოების გამგეობის წევრი. 1904 წელს შალვა მიქელაძე საქართველოს სოციალისტ-ფედერალისტების პარტიის წევრი გახდა. 1909 წლიდან თანამშრომლობდა „სახალხო გაზეთსა“ და ფედერალისტური პრესის სხვა ორგანოებში. 1910-იანი წლებიდან იგი სოციალისტ-ფედერალისტური პარტიის ხელმძღვანელ ბირთვშია. 1917 წლისის 22 ნოემბერს შალვა მიქელაძე საქართველოს ეროვნულ ყრილობაზე არჩეული ეროვნული საბჭოს წევრობის კანდიდატად დაასახელეს. 1918 წლის 29 მაისს ის ეროვნული საბჭოს (პარლამენტის) გაფართოებულ შემადგენლობაში შევიდა. თანამშრომლობდა სოციალისტ-ფედერალისტური პარტიის გაზეთ „სახალხო საქმეში“. საქართველოს ძალისმიერი გასაბჭოების შემდეგ შალვა მიქელაძე პოლიტიკურ საქმიანობას ჩამოსცილდა. 1924 წელს დაიცვა სადოქტორო დისერტაცია. 1926-1930 წლებში იყო თბილისის სახელმწიფო უნივერსიტეტის სამკურნალო ფაკულტეტის კერძო პათოლოგიისა და თერაპიის, ხოლო 1930—1935 წლებში თბილისის სამედიცინო ინსტიტუტის შინაგან სნეულებათა დიაგნოსტიკის კათედრის გამგე. 1935—1938 წლებში განაგებდა ამავე ინსტიტუტის პროპედევტიკისა და ექიმთა დახელოვნების ინსტიტუტის თერაპიის კათედრებს. იყო პირველი ქართული საექიმო ჟურნალის „ექიმი“ რედაქტორი (ს. ვირსალაძესთან ერთად); აგრეთვე, ჟურნალ „თანამედროვე მედიცინის“ ერთ-ერთი დამაარსებელი და სხვა. შველიძე დ., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 279. შალვა მიქელაძე — საქართველოს ბიოგრაფიული ლექსიკონი
ძიბახევი

ძიბახევი — სოფელი აღმოსავლეთ საქართველოში, ახმეტის მუნიციპალიტეტში, ჯოყოლოს თემში. 2014 წლის აღწერის მონაცემებით სოფელში ცხოვრობს 104 ადამიანი. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019.
ვიტორიო ორლანდო

ვიტორიო ორლანდო (დ. 19 მაისი, 1860, პალერმო — გ. 1 დეკემბერი, 1952, რომი) — იტალიელი პოლიტიკოსი. იტალიის სამეფოს პრემიერ-მინისტრი. იტალიის ლიბერალური პარტიის ლიდერი. იურიდიული განათლება პალერმოს უნივერსიტეტში მიიღო. ადრეული ასაკიდან ჩაერთო პოლიტიკაში. 1897 წელს აირჩიეს იტალიის პარლამენტის წევრად. სხვადასხვა წლებში იყო იტალიის ლიბერალური მთავრობის წევრი, იკავებდა განათლების, იუსტიციისა და შინაგან საქმეთა მინისტრის პოსტებს. 1915 წელს ლონდონის პაქტის შემდეგ, იტალია პირველი მსოფლიო ომიში ჩაება ანტანტის მხარეს. 1917 წელს როდესაც იტალიის არმიამ სამხედრო კატასტროფა განიცადა ავსტრია-უნგრეთთან, ლიბერალი პრემიერ-მინისტრი პაოლო ბოსელი პოსტზე ვიტორიო ორლანდომ შეცვალა. საბოლოოდ მოკავშირეებთან ერთად იტალიამ მსოფლიო ომში გაიმარჯვა, ხოლო ორლანდოს ზედმეტ სახელად „გამარჯვების პრემიერი“ შეარქვეს. იტალიამ, მიუხედავად იმისა, რომ პირველ მსოფლიო ომში ნომინალური გამარჯვება მოიპოვა მოკავშირეებთან ერთად, რეალურად ომის შედეგებით, პოლიტიკურ-ეკონომიკური ნადავლის გაყოფისას ყველაზე ნაკლები სარგებელი ნახა. პრემიერმა ორლანდომ 1919 წელს მოკავშირეთა ლიდერებთან, ლოიდ ჯორჯთან, კლემანსოსა და უილსონთან, ერთად გახსნა პარიზის სამშვიდობო მოლაპარაკებები. ორლანდო ცდილობდა მანდატის მიღებას ადრიატიკისა და ხმელთაშუა ზღვაზე, თუმცა უშედეგოდ. 1919 წლის დასაწყისში, მაშინ როდესაც ბრიტანეთს ერთმნიშვნელოვნად გადაწყვეტილი ჰქონდა ამიერკავკასიის დატოვება, პრემიერ-მინისტრმა, ლოიდ ჯორჯმა, ამიერკავკასიის მანდატი იტალიას შესთავაზა. იტალიისათვის ამიერკავკასია მიმზიდველი იყო ეკონომიკური თვალსაზრისით, ბუნებრივი რესურსების დიდი მარაგის გამო. გარდა ამისა, მისთვის ორნალდო ვიტორიო სხვა ალტერნატივა ახალ სივრცეზე მანდატის მოპოვებისა არ ჩანდა. მიუხედავად ბრიტანეთისა და იტალიის მთავრობის წევრების წინააღმდეგობისა, პრემიერ-მინისტრების დონეზე ამიერკავკასიის მანდატის იტალიაზე მინიჭების საკითხი თითქმის გადაწყდა. საბოლოოდ იტალიის სამხედრო ძალების მეთაურმა, გენერალმა დიასმა, კავკასიის შესასწავლად 18-კაციანი ექსპედიცია გამოგზავნა პოლკოვნიკ გაბბას მეთაურობით. ექსპედიციის მისიის დასრულების შემდეგ გაბბა მხარს უჭერდა იტალიის მხრიდან კავკასიაზე მანდატის აღებას. ეს ფაქტორი აძლიერებდა ორლანდოს და უფრო მყარად იცავდა მანდატის აღების აუცილებლობის პოზიციას. თუმცა, ეკონომიკური კრიზისის გამო, 1919 წლის ივნისში პარლამენტმა ორლანდოს მთავრობა გადააყენა. ახალ პრემიერ-მინისტრად ნიტი აირჩიეს, რომელმაც უარი თქვა კავკასიაზე სამხედრო-პოლიტიკური მანდატის აღებაზე და მხოლოდ ეკონომიკური საკითხებით დაინტერესდა. 1919 წლის დეკემბერში იტალიის პარლამენტის პრეზიდენტად აირჩიეს. იტალიის ხელისუფლებაში ბენიტო მუსოლინის მოსვლის შემდეგ მხარს უჭერდა მის პოლიტიკას, 1925 წლიდან პოლიტიკურ აქტივობას თავი დაანება. 30-იან წლებში გახდა ნაციონალისტი. მხარს უჭერდა მუსოლინის მარშს ეთიოპიაში. 1944 წლიდან დაბრუნდა პოლიტიკაში. გახდა ეროვნულ დემოკრატიული კავშირის, აირჩიეს პარლამენტის, საკონსტიტუციო ანსამბლეისა და სენატის წევრად (სიცოცხლის ბოლომდე). ირემაძე ი., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 308-309.
გამარჯვების დღე (თურქეთი)

გამარჯვების დღე ასევე ცნობილი როგორც შეიარაღებული ჯარების დღე — ეროვნული დღესასწაული თურქეთში. აღინიშნება 30 აგვისტოს, თურქეთის დამოუკიდებლობის ომში გამარჯვების პატივსაცემად 1922 წელს. ის ოფიციალურ დღესასწაულად გამოცხადდა 1935 წელს, და პირველად აღნიშნეს 1923 წლის 30 აგვისტოს. ის აღიიშნება ჩრდილოეთ კვიპროსში და თურქეთში, თურქეთის არმიის და თურქეთის რესპუბლიკის მიერ.
გიორგი ნაკაშიძე (მრავალმნიშვნელოვანი)

გიორგი ნაკაშიძე შეიძლება აღნიშნავდეს: გიორგი ნაკაშიძე — ქართველი მსახიობი გიორგი ნაკაშიძე — პოლიტიკური და საზოგადო მოღვაწე
ხორვატიის მეცნიერების და ხელოვნების აკადემია

ხორვატიის მეცნიერების და ხელოვნების აკადემია — ხორვატიის ეროვნული აკადემია. დაარსდა 1866 წელს. არის ყველაზე ძველი აკადემია სამხრეთ ევროპაში. ხორვატიის მეცნიერების და ხელოვნების აკადემია დაარსდა ხორვატიის ეპისკოპოსის — იოსებ იურაი სტროსმაიერის პატრონაჟით, იუგოსლავიის მეცნიერებათა და ხელოვნების აკადემიის სახელით, მისი დაარსებიდან ჰქონდათ ამბიცია, რომ ეს აკადემია სამხრეთ სლავების ცენტრალური აკადემია ყოფილიყო. დღეს მისი მთავარი მიზანია წაახალისოს და ორგანიზირება გაუწიოს მეცნიერულ ნაშრომებები და განავითაროს მხატვრული და კულტურული აქტივობები ხორვატიის ფარგლებში. ვიკისაწყობში არის გვერდი თემაზე: ხორვატიის მეცნიერების და ხელოვნების აკადემია ოფიციალური საიტი (ხორვატული) (ინგლისური) Zakon o Hrvatskoj akademiji znanosti i umjetnosti (ხორვატული) Robert Bajruši. „Milan Moguš - čuvar tradicije Hrvatske akademije“ [Milan Moguš - guardian of traditions of the Croatian Academy of Sciences and Arts]. Nacional (ხორვატული) (552). დაარქივებულია ორიგინალიდან — 7 July 2012. ციტირების თარიღი: 7 July 2012. Intelektualna krema pred vratima HAZU-a დაარქივებული 2007-10-14 საიტზე Wayback Machine. (ხორვატული) VIJENAC 80 - Svjeza krv u Akademiji (ხორვატული) Katunarić, Sandra Viktorija (25 აპრილი 2011). „Upisani zlatnim slovima: Štampar, Krleža, Supek...“ [Written in gold: Štampar, Krleža, Supek...]. Vjesnik (ხორვატული). დაარქივებულია ორიგინალიდან — 14 ივნისი 2012. ციტირების თარიღი: 6 მაისი 2011. ↑ Directory of Open Access Journals — 2003. <a href="https://wikidata.org/wiki/Track:Q1227538"></a> ↑ COURAGE Registry <a href="https://wikidata.org/wiki/Track:Q64784883"></a> ↑ https://web.archive.org/web/20240125131018/http://www.unionacademique.org/en/members ↑ https://allea.org/members ↑ https://web.archive.org/web/20221208195542/https://www.interacademies.org/network/member-academies